Adamêl pangobongan punika, ingkang kadamêl banon, luluhanipun siti, kangge limrahing padunungan kula wangunipun pasagi panjang, ing lêbêt wiyaripun 1,22 panjang 2 utawi 2,50 inggilipun 2 mètêr, ingkang ngandhap ing têngah lêrês mawi kabolong têrusan, kangge yèn anyugoni§ ing Surakarta namung ngangge ke kriya: nyugokaken, botên ngangge i kriya: nyugoni. kajêng saking ngriku wiyaripun 0,40 inggilipun 0,50 mètêr, upami kobongan punika mujur mangèlèr, pambolongipun inggih ingkang lèr mangidul, sarta ing nglêbêt kadamêlakên planggrangan banon ugi inggilipun 0,50 mètêr jèjèr kalih mujur ngalèr, ing ngandhap kabolong-bolong ugi, pamurihipun latu supados sagêd buyar salatipun§ = nyalat, nanging rimbagipun lêrês pasisir, kados ta buyar lakune = buyar salate, botên buyar mlakune = buyar nyalate. nyarambahi saking ngandhap sadaya.